মুখ্য মন্ত্ৰী সৰ্বানন্দ সোণোৱালে আজি ঐতিহাসিক শিৱসাগৰ চহৰৰ উপকণ্ঠ এলেকাত নতুনকৈ নিৰ্মাণ কৰি উলিওৱা শিৱসাগৰ আৰক্ষী নিৱেশৰ শুভ উদ্বোধন কৰে।
ৰাজ্যখনত শান্তি. একতা আৰু নিৰাপত্তাৰ পৰিৱেশ সৃষ্টিৰ ক্ষেত্ৰত অসম আৰক্ষীয়ে উল্লেখনীয় সফলতা আহৰণ কৰিবলৈ সক্ষম হৈছে বুলি উল্লেখ কৰি মুখ্য মন্ত্ৰীয়ে কয় যে ৰাজ্য চৰকাৰে অসম আৰক্ষীক দেশৰ ভিতৰতে এক উৎকৃষ্ট আৰু স্মাৰ্ট আৰক্ষী হিচাপে গঢ়ি তুলিবলৈ পদক্ষেপ গ্ৰহণ কৰিছে। লগতে ৰাজ্য চৰকাৰে মৈত্ৰী আঁচনিৰ অধীনত ৩৪৫ খন থানাৰ উন্নয়ন সাধনৰ বাবেও পৰক্ষেপ গ্ৰহণ কৰাৰ উপৰি আৰক্ষী বাহিনীক আধুনিক বিজ্ঞান আৰু প্ৰযুক্তি বিদ্যাৰে শক্তিশালী কৰাৰ উপৰি যোগাযোগ নেটৱৰ্কৰো উন্নয়ন সাধন কৰা হ'ব বুলিও সৰ্বানন্দই কয়।
আৰক্ষী অধীক্ষক সুবোধ সোণোৱালে আদৰণি ভাষণ প্ৰদান কৰা আজিৰ এই অনুষ্ঠানতে সাংসদ কামাখ্যা প্ৰসাদ তাচা, বিধায়ক সকল ক্ৰমে কুশল দুৱৰী, তপন গগৈ আৰু যোগেন মহনৰ উপৰি শীৰ্ষ আৰক্ষী বিষয়া, গাঁওৰক্ষী বাহিনীৰ প্ৰতিনিধি আৰু বহু সংখ্যক গণ্য-মান্য ব্যক্তি উপস্থিত আছিল।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
